ᱛᱟᱡᱤᱠᱤᱥᱛᱟᱱ

ᱛᱟᱡᱤᱠᱤᱥᱛᱟᱱ (/tɑːˈdʒiːkɪstɑːn/, /tə-, tæ-/; Tajik: Тоҷикистон [tɔdʒikisˈtɔn]), ᱫᱚ ᱛᱟᱞᱢᱟ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱮᱛᱚᱢᱨᱮ ᱠᱤᱨᱜᱤᱡᱤᱥᱛᱟᱱ, ᱮᱛᱚᱢ-ᱯᱟᱪᱷᱮ ᱥᱮᱡ ᱩᱡᱽᱵᱮᱠᱤᱥᱛᱟᱱ, ᱥᱟᱢᱟᱝ ᱥᱮᱡ ᱜᱚᱱᱚ ᱪᱤᱱ ᱟᱨ ᱠᱚᱧᱮ ᱥᱮᱡ ᱟᱯᱷᱜᱟᱱᱤᱥᱛᱟᱱ ᱢᱮᱱᱟᱜᱼᱟ ᱾ ᱫᱩᱥᱟᱱᱵᱮ ᱫᱚ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱫᱤᱥᱟᱹᱢ ᱨᱮᱱ ᱡᱟᱹᱥᱛᱤ ᱵᱷᱟᱜᱽ ᱢᱟᱹᱱᱢᱤ ᱜᱮ ᱛᱟᱡᱤᱠ ᱡᱟᱹᱛᱤ ᱨᱮᱱ ᱠᱟᱱᱟ ᱠᱚ ᱾ ᱱᱩᱠᱩ ᱫᱚ ᱛᱟᱡᱤᱠ ᱧᱩᱛᱩᱢᱟᱱ ᱯᱷᱟᱨᱥᱤ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ ᱾ ᱑᱙᱒᱙ ᱥᱮᱨᱢᱟ ᱨᱮ ᱛᱟᱡᱤᱠᱤᱥᱛᱟᱱ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱵᱷᱤᱛᱨᱤ ᱨᱮᱭ ᱵᱚᱞᱚ ᱞᱮᱱᱟ ᱾ ᱑᱙᱙᱑ ᱥᱮᱨᱢᱟ ᱨᱮ ᱱᱚᱶᱟ ᱫᱤᱥᱚᱢ ᱯᱷᱩᱨᱜᱟᱹᱞᱮ ᱧᱟᱢ ᱠᱮᱫᱟ ᱾ ᱧᱩᱛᱩᱢ ᱨᱮᱱᱟᱜ ᱱᱟᱜᱟᱢ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱛᱟᱡᱤᱠ ᱠᱳᱣᱟᱜ ᱛᱟᱸᱦᱮᱱ ᱡᱟᱜᱟ ᱾ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱮ ᱵᱚᱞᱚ ᱛᱟᱭᱚᱢ ᱠᱷᱚᱡ ᱱᱚᱶᱟ ᱧᱩᱛᱩᱢ ᱫᱚ ᱡᱟᱹᱥᱛᱤ ᱠᱚ ᱵᱮᱵᱷᱟᱨ ᱟᱠᱟᱫᱼᱟ ᱾ ᱚᱱᱟ ᱞᱟᱦᱟ ᱤᱨᱟᱱ ᱨᱮᱱᱟᱜ ᱠᱤᱪᱷᱩ ᱚᱝᱥᱚ ᱥᱮ ᱤᱨᱟᱱᱤ ᱯᱟᱹᱨᱥᱤ ᱛᱮ ᱠᱚ ᱨᱚᱲ ᱡᱚᱝ ᱢᱟᱹᱱᱢᱤ ᱠᱚ ᱞᱟᱹᱜᱤᱛ ᱱᱚᱶᱟ ᱫᱚ ᱵᱮᱵᱷᱟᱨ ᱦᱩᱭᱩᱜ ᱠᱟᱱ ᱛᱟᱸᱦᱮᱱᱟ ᱾ ᱱᱟᱜᱟᱢ ᱛᱟᱡᱤᱠᱤᱥᱛᱟᱱ ᱧᱩᱛᱩᱢ ᱛᱮ ᱱᱮᱛᱚᱜ ᱡᱟᱸᱦᱟᱸ ᱡᱟᱜᱟ ᱚᱱᱟ ᱫᱚ ᱡᱤᱥᱩᱣᱟᱜ ᱡᱟᱱᱟᱢ ᱔᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱵᱮᱨᱮᱫ ᱨᱟᱠᱟᱵ ᱞᱮᱱᱟ ᱾ ᱩᱱ ᱠᱷᱚᱡ ᱱᱚᱶᱟ ᱡᱟᱜᱟ ᱫᱚ ᱟᱭᱢᱟ ᱨᱟᱡᱟ ᱥᱮ ᱥᱚᱢᱨᱟᱴ ᱠᱚᱣᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱯᱟᱨᱚᱥᱥᱚ ᱥᱚᱢᱨᱟᱴ ᱠᱚᱣᱟᱜ ᱥᱟᱥᱚᱱ ᱪᱮᱛᱟᱱ ᱜᱮ ᱱᱚᱶᱟ ᱡᱟᱜᱟ ᱫᱚ ᱡᱟᱹᱥᱛᱤ ᱫᱤᱱ ᱛᱟᱦᱮᱸ ᱠᱟᱱᱟ ᱾ ᱟᱞᱮᱠᱡᱟᱱᱰᱟᱨ ᱴᱷᱮᱱ ᱯᱟᱨᱚᱥᱥᱚ ᱥᱚᱢᱨᱟᱴ ᱠᱚ ᱦᱟᱨᱟᱣ ᱮᱱ ᱛᱟᱭᱚᱢ ᱱᱚᱶᱟ ᱡᱟᱜᱟ ᱫᱚ ᱜᱨᱮᱥᱳ ᱵᱮᱠᱴᱨᱤᱭᱟᱱ ᱥᱟᱢᱨᱟᱡᱭᱚ ᱨᱮᱱᱟᱜ ᱚᱝᱥᱚ ᱦᱩᱭ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱛᱩᱨᱠᱤᱥᱛᱟᱱ ᱨᱮᱱᱟᱜ ᱚᱝᱥᱚ ᱟᱨ ᱚᱱᱟ ᱛᱟᱭᱚᱢ ᱪᱤᱱ ᱥᱟᱢᱨᱟᱡᱭᱚ ᱨᱮᱱᱟᱜ ᱚᱝᱥᱚ ᱦᱤᱥᱟᱹᱵ ᱛᱮ ᱦᱚᱸ ᱚᱱᱟ ᱡᱟᱜᱟ ᱛᱟᱦᱮᱸ ᱠᱟᱱᱟ ᱾ ᱡᱤᱥᱩᱣᱟᱜ ᱡᱟᱱᱟᱢ ᱮᱭᱟᱭ ᱥᱮᱨᱢᱟ ᱥᱮᱡ ᱟᱨᱚᱵᱽ ᱠᱚ ᱫᱟᱨᱟᱭ ᱛᱮ ᱱᱚᱸᱰᱮ ᱤᱥᱞᱟᱢ ᱵᱚᱞᱚ ᱞᱮᱱᱟ ᱾ ᱥᱚᱢᱨᱟᱴ ᱥᱟᱢᱟᱱᱤᱰ ᱩᱱ ᱡᱚᱠᱷᱚᱡ ᱟᱨᱚᱵᱽ ᱠᱚᱭ ᱞᱟᱜᱟ ᱠᱮᱫ ᱠᱚᱣᱟ ᱾ ᱚᱱᱚ ᱛᱟᱭᱚᱢ ᱢᱳᱜᱳᱞ ᱠᱚ ᱦᱚᱸ ᱱᱚᱣᱟ ᱡᱟᱜᱟ ᱠᱤᱪᱷᱩ ᱫᱤᱱ ᱠᱩ ᱥᱟᱥᱚᱱ ᱟᱠᱟᱫᱼᱟ ᱾ ᱚᱝᱠᱟ ᱚᱝᱠᱟ ᱛᱮ ᱟᱭᱢᱟ ᱞᱮᱠᱟᱱ ᱥᱚᱢᱨᱟᱴ ᱠᱚᱣᱟᱜ ᱥᱟᱥᱚᱱ ᱛᱟᱞᱟ ᱛᱟᱞᱟᱛᱮ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱱᱟᱜᱟᱢ ᱫᱚ ᱵᱮᱨᱮᱫ ᱨᱟᱠᱟᱵ ᱞᱮᱱᱟ ᱾ ᱚᱛᱱᱚ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 143,100 km2᱾ ᱱᱤᱭᱟᱹᱫᱚ ᱮᱥᱤᱭᱟ ᱨᱮᱱᱟᱜ ᱡᱚᱛᱚᱠᱷᱚᱡ ᱦᱩᱰᱤᱧ ᱫᱤᱥᱚᱢ ᱠᱟᱱᱟ ᱾ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱙᱐ ᱵᱷᱟᱜᱽ ᱜᱮ ᱵᱩᱨᱩ ᱢᱮᱱᱟᱜᱼᱟ ᱾ ᱟᱢᱩ ᱫᱚᱨᱤᱭᱟ ᱟᱨ ᱯᱟᱧᱡᱟ ᱱᱚᱶᱟᱠᱤᱱ ᱵᱟᱨᱮᱭᱟ ᱜᱟᱰᱟ ᱜᱮ ᱱᱚᱶᱟ ᱫᱤᱥᱚᱢ ᱨᱮᱱᱟᱜ ᱢᱩᱬᱩᱛ ᱜᱟᱰᱟ ᱠᱟᱱᱟ ᱾ ᱱᱚᱶᱟᱠᱤᱱ ᱜᱟᱰᱟ ᱫᱚ ᱟᱯᱷᱜᱟᱱᱤᱥᱛᱟᱱ ᱥᱟᱶᱛᱮ ᱫᱤᱥᱟᱢ ᱨᱮᱱᱟᱜ ᱥᱤᱢᱟᱺ ᱠᱤᱱ ᱦᱟᱹᱴᱤᱧ ᱟᱠᱟᱫᱼᱟ ᱾ ᱱᱚᱸᱰᱮ ᱦᱚᱸ ᱑᱐ ᱠᱤᱞᱳᱢᱤᱴᱟᱨ ᱠᱷᱚᱡ ᱡᱤᱞᱤᱧ ᱙᱐᱐ ᱜᱟᱱ ᱜᱟᱰᱟ ᱥᱮ ᱠᱷᱟᱹᱲᱤ ᱠᱚ ᱢᱮᱱᱟᱜᱼᱟ ᱾ ᱢᱟᱹᱱᱢᱤ ᱮᱞ ᱘,᱗᱓᱔, ᱙᱕᱑ ᱜᱚᱴᱟᱝ ᱢᱟᱹᱱᱢᱤ ᱱᱚᱣᱟ ᱫᱤᱥᱟᱹᱢ ᱨᱮ ᱢᱮᱱᱟᱜ ᱠᱚᱣᱟ ᱾ ᱛᱟᱡᱤᱠ ᱯᱟᱹᱨᱥᱤ ᱵᱟᱰᱟᱭᱠᱟᱱ ᱢᱟᱹᱱᱢᱤ ᱜᱮ ᱱᱚᱸᱰᱮ ᱫᱚ ᱠᱚ ᱡᱟᱹᱥᱛᱤᱭᱟ ᱾ ᱤᱱᱟᱹ ᱵᱟᱫᱽ ᱠᱟᱛᱮ ᱦᱚᱸ ᱯᱟᱢᱤᱨᱤ, ᱡᱟᱜᱷᱱᱳᱵᱤ, ᱤᱥᱢᱟᱭᱤᱞᱤ ᱡᱟᱹᱛᱤ ᱠᱚ ᱦᱚᱸ ᱢᱮᱱᱟᱜ ᱠᱳᱣᱟ ᱾ ᱛᱚᱵᱮ ᱱᱚᱶᱟ ᱫᱤᱥᱚᱢ ᱨᱮᱱ ᱛᱟᱦᱮᱱ ᱡᱚᱛᱚ ᱜᱮ ᱛᱟᱡᱤᱠ ᱢᱮᱱᱛᱮ ᱟᱠᱚᱣᱟᱜ ᱩᱯᱨᱩᱢ ᱠᱚ ᱮᱢᱟ ᱾ ᱱᱚᱸᱰᱮᱱ ᱠᱚ ᱑᱐ ᱞᱟᱠᱷ ᱜᱚᱴᱟᱝ ᱜᱟᱱ ᱢᱟᱹᱱᱢᱤ ᱱᱮᱛᱚᱜ ᱠᱟᱹᱢᱤ ᱠᱷᱟᱹᱛᱤᱨ ᱵᱟᱦᱨᱮ ᱫᱤᱥᱚᱢ ᱨᱮ ᱠᱚ ᱛᱟᱸᱦᱮᱱ ᱠᱟᱱᱟ ᱾ ᱯᱟᱹᱨᱥᱤ ᱛᱟᱡᱤᱠ ᱟᱨ ᱨᱩᱥ ᱯᱟᱹᱨᱥᱤ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱫᱤᱥᱚᱢ ᱨᱮ ᱛᱟᱡᱤᱠ ᱯᱟᱹᱨᱥᱤ ᱛᱮ ᱖᱒ ᱵᱷᱟᱜᱽ ᱟᱨ ᱨᱩᱥ ᱛᱮ ᱕ ᱵᱷᱟᱜᱽ ᱢᱟᱹᱱᱢᱤ ᱠᱟᱛᱷᱟ ᱠᱚ ᱨᱚᱲᱟ ᱾ ᱩᱡᱽᱵᱮᱠ, ᱨᱩᱥ ᱟᱨ ᱯᱳᱥᱛᱩ ᱯᱟᱹᱨᱥᱤ ᱛᱮ ᱦᱚᱸ ᱱᱚᱸᱰᱮᱱ ᱠᱚ ᱢᱟᱹᱱᱢᱤ ᱠᱟᱛᱷᱟ ᱠᱥ ᱨᱚᱲ ᱜᱮᱭᱟ ᱾ ᱫᱷᱚᱨᱚᱢ ᱒᱐᱐᱙ ᱥᱮᱨᱢᱟ ᱨᱮ ᱤᱥᱞᱟᱢ ᱫᱷᱚᱨᱚᱢ ᱫᱚ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱫᱷᱚᱨᱚᱢ ᱦᱤᱥᱟᱹᱵ ᱛᱮ ᱠᱚ ᱞᱮᱠᱷᱟᱣ ᱠᱟᱫᱟ ᱾ ᱛᱚᱵᱮ ᱱᱚᱸᱰᱮ ᱟᱨᱦᱚᱸ ᱮᱴᱟᱜ ᱫᱷᱚᱨᱚᱢ ᱠᱚ ᱢᱟᱱᱟᱣ ᱨᱮᱱᱟᱜ ᱦᱚᱸ ᱟᱹᱭᱫᱟᱹᱨᱤ ᱢᱮᱱᱟᱜᱼᱟ ᱾ ᱤᱥᱞᱟᱢ ᱵᱷᱤᱛᱨᱤᱨᱮᱱ ᱙᱕ ᱵᱷᱟᱜᱽ ᱫᱚ ᱠᱚ ᱥᱩᱱᱱᱤ ᱢᱩᱥᱞᱟᱹ ᱠᱟᱱᱟ ᱟᱨ ᱓ ᱵᱷᱟᱜᱽ ᱫᱚ ᱥᱤᱭᱟ ᱠᱟᱱᱟ ᱠᱚ ᱾ ᱟᱨ ᱵᱟᱹᱠᱤ ᱠᱚ ᱫᱚ ᱤᱥᱟᱹᱭ, ᱵᱳᱫᱫᱷᱳ, ᱤᱦᱩᱫᱤ ᱫᱷᱚᱨᱚᱢ ᱨᱤᱱ ᱠᱟᱱᱟ ᱾ ᱟᱨᱦᱚᱸ ᱧᱮᱞᱢᱮ Tajikistan – Wikipedia book Index of Tajikistan-related articles Outline of Tajikistan 2006 Tajikistan earthquake Central Asian Union Ittihodi Scouthoi Tojikiston Kingdom of Balhara List of cities in Tajikistan Mount Imeon Telecommunications in Tajikistan Yaghnob Valley Gorno-Badakhshan Autonomous Province ᱵᱟᱨᱦᱮ ᱡᱚᱱᱚᱲ Tajikistan at UCB Libraries GovPubs "Tajikistan". The World Factbook. Central Intelligence Agency. ᱛᱟᱡᱤᱠᱤᱥᱛᱟᱱ at Curlie Tajikistan profile from the BBC News Wikimedia Atlas of Tajikistan Key Development Forecasts for Tajikistan from International Futures ᱥᱟᱹᱠᱷᱭᱟᱹᱛ